ddrg/super_eurlex huggingface dataset:
(5)

V nemeckej vyhláške o spotrebnom tovare (Bedarfsgegenständeverordnung) sa stanovujú požiadavky na nitrozamíny a nitrozovateľné látky. Tieto ustanovenia boli prijaté v roku 2008 vzhľadom na neexistenciu osobitných ustanovení EÚ týkajúcich sa nitrozamínov a nitrozovateľných látok v hračkách. Vo vyhláške o spotrebnom tovare (Bedarfsgegenständeverordnung) sa stanovuje, že množstvo nitrozamínov a nitrozovateľných látok v hračkách z prírodnej alebo syntetickej gumy určených deťom vo veku do 36 mesiacov, ktoré sú určené na vkladanie do úst alebo sa pravdepodobne budú vkladať do úst, uvoľňované v dôsledku migrácie musí byť také nízke, aby ho nebolo možné v laboratóriu zistiť. V uvedenej vyhláške sa v súčasnosti vyžaduje, aby migrácia nitrozamínov nepresahovala 0,01 mg/kg a migrácia nitrozovateľných látok 0,1 mg/kg. Podrobné ustanovenia týkajúce sa nitrozamínov a nitrozovateľných látok sú stanovené v bode 1.b prílohy 4 a v bode 6 prílohy 10 k vyhláške o spotrebnom tovare (Bedarfsgegenständeverordnung) uverejnenej 23. decembra 1997 a naposledy zmenenej a doplnenej vyhláškou zo 6. marca 2007.
(4)

Za reprezentatívne by sa mali považovať tieto orgány príslušného priemyselného odvetvia: — zastupiteľstvo Európskej asociácie prevádzkovateľov sústavy zásobníkov v zmysle článku 2 ods. 10 smernice Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES (2) a prevádzkovateľov sústavy LNG v zmysle článku 2 ods. 12 smernice 2009/73/ES, — Európske združenie zastupujúce sektor zásobovania plynom, — medzinárodné združenie zastupujúce výrobcov plynu v Európe, — Európske združenie obchodníkov so zemným plynom.
(13)

Švajčiarsko je tretia krajina, ktorej zdravotný stav zvierat je rovnocenný so zdravotným stavom zvierat členských štátov. Preto je primerané, že k sperme domáceho hovädzieho dobytka dovezenej do Únie zo Švajčiarska je priložené veterinárne osvedčenie vypracované v súlade so vzormi používanými v obchode so spermou domáceho hovädzieho dobytka v rámci Únie uvedenými v prílohe D k smernici 88/407/EHS s úpravami stanovenými v bode 4 kapitoly VII(B) dodatku 2 k prílohe 11 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, schválenej rozhodnutím Rady a Komisie 2002/309/ES, Euratom, pokiaľ ide o Dohodu o vedeckej a technickej spolupráci zo 4. apríla 2002 o uzavretí siedmich dohôd so Švajčiarskou konfederáciou (9).
3.

V článku 6: a) sa vkladá tento odsek: „1a. Všetky finančné prostriedky, iné finančné aktíva a hospodárske zdroje, ktoré sú priamo alebo nepriamo vo vlastníctve alebo pod kontrolou týchto subjektov: a) Central Bank of Libya (Centrálna banka Líbye); b) Libyan Foreign Bank (Líbyjská zahraničná banka); c) Libyan Investment Authority (Líbyjská investičná agentúra) a d) Libya Africa Investment Portfolio (Líbyjské africké investičné portfólio), ktoré sú zmrazené k 16. septembru 2011, zostávajú zmrazené aj naďalej.“; b) vkladá sa tento odsek: „4b. Aj pokiaľ ide o subjekty uvedené v odseku 1a, je možné udeliť výnimky v súvislosti s finančnými prostriedkami, inými finančnými aktívami a hospodárskymi zdrojmi za podmienky, že: a) dotknutý členský štát oznámil výboru svoj zámer povoliť prístup k finančným prostriedkom, iným finančným aktívam alebo hospodárskym zdrojom na jeden alebo viacero z účelov uvedených nižšie a výbor do piatich pracovných dní od tohto oznámenia neprijal rozhodnutie o zamietnutí: i) humanitárne potreby; ii) palivo, elektrina a voda výlučne na civilné použitie; iii) obnova výroby a predaja uhľovodíkov zo strany Líbye; iv) vytvorenie, prevádzka alebo posilnenie inštitúcií civilnej vlády a civilnej verejnej infraštruktúry, alebo v) uľahčenie obnovy fungovania bankového sektora vrátane podpory alebo uľahčenia medzinárodného obchodu s Líbyou; b) dotknutý členský štát oznámil výboru, že tieto finančné prostriedky, iné finančné aktíva alebo hospodárske zdroje sa nesprístupnia osobám uvedeným v odseku 1, ani v ich prospech; c) dotknutý členský štát sa o použití týchto finančných prostriedkov, iných finančných aktív alebo hospodárskych zdrojov vopred poradil s líbyjskými orgánmi a d) dotknutý členský štát informoval o oznámení predloženom podľa tohto odseku líbyjské orgány, ktoré do piatich pracovných dní od uvoľnenia týchto finančných prostriedkov, iných finančných aktív alebo hospodárskych zdrojov nevzniesli námietku.“; c) vkladá sa tento odsek: „5a Odsek 1a nebráni tomu, aby subjekt v ňom uvedený vykonával platby splatné na základe zmlúv uzatvorených pred tým, ako bol tento subjekt zaradený do zoznamu podľa tohto rozhodnutia pod podmienkou, že príslušný členský štát stanovil, že príjemcom platby nie je priamo ani nepriamo osoba ani subjekt, ktoré sú uvedené v odsekoch 1 a 1a, a potom ako príslušný členský štát výboru 10 pracovných dní vopred oznámi, že má v úmysle vykonať alebo prijať takéto platby alebo povoliť uvoľnenie finančných prostriedkov alebo iných finančných aktív alebo hospodárskych zdrojov na tento účel.“
2.

Článok 3 ods. 7 sa mení a dopĺňa takto: a) Písmeno g) sa nahrádza takto: „g) rekapitalizácia domácich bánk do konca júla 2011 (pod podmienkou primeranej úpravy očakávaného predaja aktív a analýzy riadenia pasív v prípade Irish Life & Permanent a Centrálnej banky Írska) v súlade so zistenými výsledkami obozretnostného posúdenia likvidity [Prudential Liquidity Assessment Review (PLAR)] a obozretnostného posúdenia kapitálovej primeranosti [Prudential Capital Assessment Review (PCAR)], ako ich oznámila Centrálna banka Írska 31. marca 2011. S cieľom umožniť ďalšie spoločné znášanie záťaže sa konečný krok vo výške 0,51 miliardy EUR v rekapitalizácii Centrálnej Banky Írska dokončí do konca roka 2011 a akákoľvek ďalšia rekapitalizácia Irish Life & Permanent sa dokončí po odpredaji jej časti zaoberajúcej sa poistením.“ b) Dopĺňajú sa tieto písmená: „q) predloženie predrozpočtovej vyhliadky obsahujúcej strednodobý plán fiškálnej konsolidácie na obdobie rokov 2012 – 2015, v ktorom sa uvádza celková štruktúra úprav príjmov a výdavkov v jednotlivých rokoch a ktorý zodpovedá cieľom odporúčania Rady zo 7. decembra 2010, národnému parlamentu (Dáilu); r) oznámenie záväzných strednodobých výdavkových peňažných stropov do dňa prijatia rozpočtu na rok 2012 (začiatkom decembra 2011) a stanovenie opatrení týkajúcich sa príjmov a výdavkov, aby sa dosiahla potrebná úprava na obdobie rokov 2012 – 2015; s) Centrálna banka Írska vydá do konca decembra 2011 usmernenia pre banky týkajúce sa uznávania účtovných strát, ktoré vznikli pri úprave úverového portfólia; t) Centrálna banka Írska uverejní do konca decembra 2011 nové usmernenia týkajúce sa oceňovania kolaterálu za bankový úver; u) príprava a prerokovanie návrhu programu predaja aktív do konca decembra 2011 vrátane určenia potenciálnych aktív, ktoré možno predať, všetkých potrebných regulačných zmien a harmonogramu jeho realizácie.“
(4)

Kvartálne kvalitatívne kritérium výkonnosti v oblasti hotovostného salda verejných financií za prvý polrok 2011 bolo splnené. Nedávne údaje však poukázali na vznikajúcu medzeru medzi fiškálnymi trendmi a cieľmi na rok 2011 v oblasti deficitu. Prekračovanie výdavkov v prvom polroku, nedostatočné príjmy z nedaňových zdrojov a reklasifikácia niektorých operácií viedli k predpokladanému schodku vo výške približne 1,1 % HDP za celý rok 2011. Čisté náklady súvisiace s predajom Banco Português de Negócios (BPN) by k celkovému deficitu pridali ďalších 0,2 % HDP. Vnútroštátne orgány promptne zareagovali. Plnenie rozpočtu sa sprísnilo, zaviedol sa jednorazový príplatok k dani z príjmov fyzických osôb, predložilo sa zvýšenie sadzieb DPH na zemný plyn a elektrickú energiu od roku 2012 a zintenzívni sa predaj koncesií. Vnútroštátne orgány by sa zároveň mali pokúsiť prijať ďalšie konsolidačné opatrenia trvalej povahy a/alebo presunúť iné opatrenia plánované na budúci rok na skoršie obdobie. Prebiehajúcim procesom postupného prevodu bankových dôchodkových fondov do štátneho systému sociálneho zabezpečenia by sa výnimočne poskytol nárazník, ktorý by pomohol splniť cieľ v oblasti deficitu na rok 2011. Nadobudnuté aktíva týchto dôchodkových fondov by sa nemali použiť spôsobom, ktorý by bol škodlivý pre dlhodobú rozpočtovú udržateľnosť. V snahe dosiahnuť ciele nadchádzajúcich rokov by sa vláda nemala spoliehať na ďalšie prevody dôchodkových fondov. Pokrok sa dosahuje aj pri posilňovaní hospodárenia s verejnými financiami prostredníctvom zlepšeného systému predkladania správ a monitorovania, ako aj prostredníctvom reformy rozpočtového rámca v súlade s odporúčaniami útvarov Komisie a pracovníkov MMF.
a)

za členov: — pán John SHEAHAN, Member of Limerick County Council, — pán Des HURLEY, Member of Carlow Local Authorities (County and Town) a
(5)

Čerstvé alebo chladené strukoviny iné než klíčky, dovážané z Egypta, by sa už nemali považovať za rizikové z hľadiska bezpečnosti potravín a ich dovoz by sa mal znovu povoliť. Mimoriadne opatrenia stanovené vo vykonávacom rozhodnutí 2011/402/EÚ by sa preto mali na základe týchto nových informácií preskúmať. Príloha k vykonávaciemu rozhodnutiu 2011/402/EÚ by sa mala zodpovedajúcim spôsobom zmeniť a doplniť.
1.1.1.1.3.4.

Štandardné číslo kombinovanej prepravy výmenných nadstavieb

[A NN alebo A NNN] jedna možnosť z vopred zostaveného zoznamu: C 22, C 32, C 45, C 70, C 80, iné C 341, C 349, C 351, C 364, C 400, C 410, iné

Kód pre kombinovanú prepravu výmenných nadstavieb vymedzený vo vyhláške UIC 596-6. Technické číslo pozostáva z kódu zlučiteľnosti vozňa (1 písmeno) a štandardného čísla kombinovanej prepravy (2 číslice, šírka ≤ 2 550 mm alebo 3 číslice, šírka > 2 550 ≤ 2 600 mm).
(7)

Vzhľadom na uvedené skutočnosti by skupina mala mať zmiešané zloženie, mali by ju tvoriť členovia vyberaní na základe ich osobných schopností a/alebo záujmov, ktoré zastupujú, ako aj členovia z organizácií. Títo členovia by mali pochádzať z rôznych oblastí, mohli by to byť napríklad právnici, technickí experti zainteresovaní na verejných zákazkách, zástupcovia univerzít, priemyselných odvetví alebo odborových organizácií, združení verejných obstarávateľov alebo iných subjektov.
(3)

V záujme podpory pokroku pri dosahovaní politického urovnania podnesterského konfliktu, riešení pretrvávajúcich problémov v súvislosti so školami, ktoré vyučujú v latinke, a pri obnove voľného pohybu osôb by sa však uvedené reštriktívne opatrenia mali pozastaviť do 31. marca 2012. Na konci tohto obdobia Rada reštriktívne opatrenia preskúma so zreteľom na vývoj situácie, a to predovšetkým v uvedených oblastiach. Rada môže kedykoľvek rozhodnúť o opätovnom uplatňovaní alebo zrušení cestovných obmedzení.
Fares Mohammed Mana’a (alias: a) Faris Mana’a, b) Fares Mohammed Manaa)

Dátum narodenia: 8. februára 1965. Miesto narodenia: Sadah, Jemen. Číslo cestovného pasu: 00514146; miesto vydania: Saná, Jemen. Číslo preukazu totožnosti: 1417576; miesto vydania: Al-Amana, Jemen; dátum vydania: 7. januára 1996. Dátum označenia zo strany OSN: 12. apríla 2010.

Fares Mohammed Mana’a priamo alebo nepriamo dodáva, predáva alebo prenáša do Somálska zbrane alebo súvisiaci materiál v rozpore so zbrojným embargom. Mana’a je známy ako nelegálny obchodník so zbraňami. V októbri 2009 vydala jemenská vláda ako súčasť úsilia o zastavenie prílevu zbraní do krajiny, v ktorej je ich údajne viac ako obyvateľov, čierny zoznam priekupníkov zbraní, na ktorého čele bol práve Mana’a. „Faris Manaa je významným pašerákom zbraní, a to sa dobre vie,“ napísal v júni 2009 americký novinár, komentátor pre Jemen, autor polročnej správy o krajine a prispievateľ do publikácií vydávaných vydavateľstvom Jane’s Information Group. V článku v novinách Yemen Times z decembra 2007 sa označuje ako „šejk Fares Mohammed Mana’a, priekupník zbraní.“ V článku v tých istých novinách z januára 2008 sa o ňom píše ako o „šejkovi Fares Mana’a, obchodníkovi so zbraňami.“

V polovici roku 2008 Jemen aj naďalej slúži ako uzol pre nelegálne zásielky zbraní do Afrického rohu, najmä lodné zásielky zbraní do Somálska. Podľa nepotvrdených správ Faris Mana’a niekoľkokrát na týchto zásielkach participoval. V roku 2004 sa Mana’a angažoval v zákazkách týkajúcich sa zbraní z východnej Európy údajne smerujúcich k somálskym bojovníkom. Napriek zbrojnému embargu OSN pre Somálsko od roku 1992, možno jeho záujem pašovať zbrane do Somálska sledovať najmenej od roku 2003. Mana’a v roku 2003 ponúkal, že z východnej Európy odkúpi tisíce zbraní, pričom naznačil, že niektoré z nich plánuje predať v Somálsku.
(3)

Keďže dotazník vypracovaný na základe rozhodnutia 2010/731/EÚ sa má používať na podávanie správ do 31. decembra 2011, na nasledujúce trojročné obdobie podávania správ by sa mal vypracovať nový dotazník s prihliadnutím na skúsenosti získané pri vykonávaní smernice 2000/76/ES a pri používaní predchádzajúcich dotazníkov. Avšak vzhľadom na to, že smernica 2000/76/ES sa od 7. januára 2014 zrušuje a nahrádza sa smernicou Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (3), nový dotazník by sa mal vzťahovať len na dva roky, konkrétne na roky 2012 a 2013. V záujme jasnosti by sa rozhodnutie 2010/731/EÚ malo nahradiť.
(3)

Rada dospela k záveru, že ďalších päť osôb je zapojených do teroristických činností v zmysle článku 1 ods. 2 a 3 spoločnej pozície 2001/931/SZBP, a že príslušný orgán prijal vo vzťahu k nim rozhodnutie v zmysle článku 1 ods. 4 uvedenej spoločnej pozície a že by sa tieto osoby mali doplniť do zoznamu osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP.
(4)

Finančná referenčná suma stanovená v rozhodnutí Rady 2010/619/SZBP z 15. októbra 2010, ktorým sa mení a dopĺňa jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO (5), a určená na pokrytie výdavkov súvisiacich s misiou EULEX KOSOVO do 14. októbra 2011 by sa mala vzťahovať na obdobie do 14. decembra 2011.
(7)

Madagaskar predložil Komisii plán vzťahujúci sa na med. Uvedený plán poskytuje dostatočné záruky a mal by sa schváliť. Med by sa preto mal zahrnúť do položky na zozname týkajúcej sa Madagaskaru.
3.

Článok 4a sa nahrádza takto: „Článok 4a Označeným osobám alebo subjektom uvedeným v prílohách I a II ani žiadnej inej osobe či subjektu v Sýrii, vrátane vlády Sýrie, jej verejných orgánov, podnikov a agentúr, ani inej osobe či subjektu, ktoré si uplatňujú nárok prostredníctvom akejkoľvek takejto osoby alebo subjektu alebo v ich prospech, sa nesmie uznať žiaden nárok, a to ani kompenzácie, náhrada škody alebo akýkoľvek iný nárok takéhoto druhu, ako je napríklad nárok na započítanie pohľadávky, náhradu škody alebo pohľadávka so zárukou, nároky na predĺženie platnosti alebo vyplatenie dlhopisu, finančné záruky vrátane nárokov vyplývajúcich z akreditívov a podobných nástrojov v súvislosti so žiadnou zmluvou alebo transakciou, ktorej realizácia bola úplne alebo čiastočne, priamo alebo nepriamo ovplyvnená z dôvodu opatrení obsiahnutých v tomto rozhodnutí.“
(8)

Z hodnotenia podpornej dokumentácie predloženej uvedeným členským štátom vyplýva, že uvedené tri administratívne regióny bez výskytu BHV1 by sa nemali ďalej uvádzať v zozname v prílohe I k rozhodnutiu 2004/558/ES, ale by sa namiesto toho mali zaradiť do zoznamu v prílohe II k uvedenému rozhodnutiu a malo by na ne byť rozšírené uplatňovanie dodatočných záruk zavedených v súlade s článkom 10 smernice 64/432/EHS.
(8)

Niektoré odvetvia, ktoré sa v rozhodnutí 2010/2/EÚ nepovažujú za odvetvia čeliace vysokému riziku úniku uhlíka na úrovni NACE 4, boli rozčlenené a posúdil sa istý počet zodpovedajúcich pododvetví, v prípade ktorých určité špecifické rozlišovacie charakteristiky mali v porovnaní so zvyškom odvetvia značne odlišný vplyv. V prípadoch, keď sa na základe posúdenia dá usúdiť, že predmetné odvetvia alebo pododvetvia by sa mohli zreteľne odlišovať od iných odvetví a pododvetví na základe špecifických charakteristík a spĺňať kvantitatívne kritériá uvedené v článku 10a ods. 15 alebo ods. 16 smernice 2003/87/ES, môžu sa doplniť do zoznamu výrobkov, ktoré čelia vysokému riziku úniku uhlíka. Odvetvia kakaovej hmoty (s výnimkou obsahujúcej pridaný cukor alebo iné sladidlá), kakaového masla, tuku a oleja a kakaového prášku neobsahujúceho pridaný cukor ani ostatné sladidlá by sa preto mali doplniť do zoznamu.
(3)

Za určitých okolností vzniknutých počas trasy služobnej cesty majú poslanci nárok na úhradu nákladov na repatriáciu. Keďže s repatriáciou môžu vniknúť súvisiace výdavky, bolo by vhodné ustanoviť aj náhradu týchto výdavkov. Na plnenie tejto povinnosti by mal Parlament uzatvoriť poistnú zmluvu. Poistná zmluva by mala nadobudnúť účinnosť dňom uplatňovania príslušného ustanovenia.
(8)

Vzhľadom na rôzne stupne procesu revízie uvedených rozhodnutí je vhodné predĺžiť obdobia platnosti ekologických kritérií a súvisiacich požiadaviek na posudzovanie a overovanie, ktoré sa v nich ustanovujú. Obdobie platnosti ekologických kritérií a súvisiacich požiadaviek na posudzovanie a overovanie ustanovených v rozhodnutiach 2006/799/ES a 2007/64/ES by sa malo predĺžiť do 31. decembra 2013. Obdobie platnosti ekologických kritérií a súvisiacich požiadaviek na posudzovanie a overovanie ustanovených v rozhodnutí 2007/506/ES by sa malo predĺžiť do 31. marca 2013. Obdobie platnosti ekologických kritérií a súvisiacich požiadaviek na posudzovanie a overovanie ustanovených v rozhodnutí 2007/742/ES by sa malo predĺžiť do 31. marca 2013, zatiaľ čo obdobie platnosti ekologických kritérií a súvisiacich požiadaviek na posudzovanie a overovanie ustanovených v rozhodnutiach 2009/543/ES a 2009/544/ES by sa malo predĺžiť do 30. júna 2013.
(3)

Z uvedených informácií vyplýva, že klasický mor ošípaných u diviakov bol v departementoch Bas-Rhin a Moselle eradikovaný. Na základe toho by sa opatrenia stanovené v rozhodnutí 2008/855/ES nemali v týchto departementoch už uplatňovať a záznam týkajúci sa Francúzska v zozname stanovenom v prílohe k uvedenému rozhodnutiu by sa mal vypustiť. Uvedená príloha by sa preto mala zodpovedajúcim spôsobom zmeniť a doplniť.
(2)

Rozhodnutie Komisie 2008/866/ES z 12. novembra 2008 o núdzových opatreniach, ktorými sa pozastavuje dovoz určitých lastúrnikov určených na ľudskú spotrebu z Peru (2), bolo prijaté po výskyte ohniska hepatitídy typu A u ľudí, ktoré súviselo s konzumáciou lastúrnikov dovezených z Peru kontaminovaných vírusom hepatitídy typu A (HAV). Uvedené rozhodnutie sa pôvodne uplatňovalo do 31. marca 2009, no uvedené obdobie bolo rozhodnutím Komisie 2010/641/EÚ (3) predĺžené do 30. novembra 2011.
1.

V článku 2 sa odsek 1 nahrádza takto: „1. Článok 1 sa nevzťahuje na: a) predaj, dodávky, prevod ani vývoz nesmrtiaceho vojenského vybavenia alebo vybavenia, ktoré by sa mohlo použiť na vnútornú represiu, určeného výhradne na humanitárne alebo ochranné účely alebo na programy Organizácie Spojených národov (OSN) a Únie zamerané na inštitucionálny rozvoj alebo na operácie krízového riadenia Únie a OSN; b) predaj, dodávky, prevod ani vývoz nesmrtiaceho vojenského vybavenia alebo nesmrtiaceho vybavenia, ktoré by sa mohlo použiť na vnútornú represiu, určeného výhradne na to, aby polícia a žandárske jednotky Guinejskej republiky pri udržiavaní verejného poriadku mohli používať len primeranú a úmernú silu; c) predaj, dodávky, prevod ani vývoz nebojových vozidiel, pri ktorých výrobe alebo vybavení sa použil materiál, ktorý poskytuje balistickú ochranu, a to výlučne na účely ochrany personálu Únie a jej členských štátov v Guinejskej republike; d) poskytovanie technickej pomoci, sprostredkovateľských služieb a iných služieb v súvislosti s položkami uvedenými pod písmenami a) až c) alebo programami a operáciami uvedenými pod písmenom a); e) poskytovanie finančných prostriedkov a finančnej pomoci v súvislosti s položkami uvedenými pod písmenami a) až c) alebo programami a operáciami uvedenými pod písmenom a) pod podmienkou, že takýto vývoz a takúto pomoc vopred schválil dotknutý príslušný orgán.“
(4)

Po uspokojivej inšpekcii vykonanej inšpekčnými útvarmi Komisie, Potravinovým a veterinárnym úradom, by sa mala k položkám týkajúcim sa Estónska v zozname uvedenom v prílohe I k rozhodnutiu 2009/821/ES doplniť nová hraničná inšpekčná stanica na železnici Koidula. Estónsko okrem toho oznámilo, že hraničná inšpekčná stanica na ceste v Luhamaa by sa mala schváliť aj pre určité živé zvieratá iné ako koňovité a kopytníky. Položka týkajúca sa uvedenej hraničnej inšpekčnej stanice by sa preto mala zodpovedajúcim spôsobom zmeniť a doplniť.
(7)

Kým sa čaká na možné zavedenie dodatočných kontrolných opatrení založených na stanovisku EFSA a aby sa príslušným orgánom Egypta poskytol potrebný čas na predloženie ďalšej spätnej väzby Komisii, ako aj na poskytnutie účinných záruk, pokiaľ ide o dodatočné opatrenia na riadenie rizika, by sa mal dočasný zákaz prepúšťania semien a bôbov z Egypta do voľného obehu, ktorý sa stanovil vo vykonávacom rozhodnutí 2011/402/EÚ, predĺžiť do 31. marca 2012.
(7)

Z článku 19 ods. 2 smernice 2003/96/ES vyplýva, že každé povolenie udelené na základe daného článku musí byť prísne časovo obmedzené. Aby sa dotknutým podnikom a spotrebiteľom poskytla dostatočná miera istoty, povolenie by sa malo udeliť na šesťročné obdobie. V záujme toho, aby sa však nenarušil budúci vývoj súčasného právneho rámca, je vhodné ustanoviť, že ak by Rada na základe článku 113 zmluvy zaviedla zmenený a doplnený všeobecný systém zdanenia energetických výrobkov, ktorému by povolenie udelené v tomto rozhodnutí nebolo prispôsobené, toto rozhodnutie by malo stratiť platnosť dňom, kedy takýto zmenený a doplnený systém nadobudne platnosť,
(4)

Súčasná finančná referenčná suma sa vzťahuje na obdobie do 14. decembra 2011. Jednotná akcia 2008/124/SZBP by sa mala zmeniť a doplniť tak, aby sa zabezpečilo poskytnutie novej finančnej referenčnej sumy na obdobie od 15. decembra 2011 do 14. júna 2012.
b)

Dopĺňa sa tento odsek 3: ‘3. Participants, when acting as the payment service provider of a payer or payee, shall comply with all requirements resulting from administrative or restrictive measures imposed pursuant to Articles 75 or 215 of the Treaty on the Functioning of the European Union, including with respect to notification and/or obtaining consent from a competent authority in relation to the processing of transactions. In addition: a) when the ECB is the payment service provider of a participant that is a payer: i) the participant shall make the required notification or obtain consent on behalf of the central bank that is primarily required to make notification or obtain consent, and shall provide the ECB with evidence of having made a notification or having received consent; and ii) the participant shall not enter any credit transfer order into TARGET2 until it has obtained confirmation from the ECB that the required notification has been made or the consent has been obtained by or on behalf of the payment service provider of the payee; b) when the ECB is a payment service provider of a participant that is a payee, the participant shall make the required notification or obtain consent on behalf of the central bank that is primarily required to make notification or obtain consent, and shall provide the ECB with evidence of having made a notification or having received consent. For the purposes of this paragraph, the terms „payment service provider“, „payer“ and „payee“ shall have the meanings given to them in the applicable administrative or restrictive measures.‘.
(5)

Súčasný vývoj nákazy na Sardínii môže ohroziť stáda ošípaných v iných regiónoch Talianska a v iných členských štátoch vzhľadom na uvádzanie bravčového mäsa a výrobkov z bravčového mäsa, ako aj iných výrobkov s obsahom bravčového mäsa na trh. Je preto potrebné rozšíriť rizikové oblasti uvedené v prílohe I k rozhodnutiu 2005/363/ES na celý región Sardínie. V dôsledku toho, keďže podmienky stanovené v článku 5 ods. 2 písm. b) rozhodnutia 2005/363/ES nemôžu byť ďalej plnené, platnosť výnimky udelenej Taliansku týkajúcej sa odosielania bravčového mäsa zo Sardínie do oblastí mimo Sardínie sa pozastavuje. To isté platí pre výnimku udelenú podľa článku 6 uvedeného rozhodnutia, ktorou sa povoľuje odosielanie výrobkov z bravčového mäsa a iných výrobkov s obsahom bravčového mäsa zo Sardínie do oblastí mimo Sardínie.